31987R3692
L 347/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3692/87 НА КОМИСИЯТА
от 9 декември 1987 година
за изменение на Регламент (ЕИО) № 2288/83 относно определяне на списък с биологични или химични вещества, предвидени в член 6, параграф 1, буква б) от Регламент (ЕИО) № 918/83 относно установяване на система на Общността за освобождаване от митни сборове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 918/83 на Съвета от 28 март 1983 г. относно установяване на система на Общността за освобождаване от митни сборове (1), изменен с Регламент (ЕИО) № 3691/87 на Комисията (2), и по-специално член 143, параграф 1 от него,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (3), и по-специално член 15 от него,
като има предвид, че класирането на биологични или химични вещества, включени в списъка, приложен към Регламент (ЕИО) 2288/83 на Комисията (4), последно изменен с Регламент (ЕИО) № 2340/86 (5), се основава на използването на номенклатурата на Съвета за митническо сътрудничество; като има предвид, че Съветът за митническо сътрудничество прие Международната конвенция за Хармонизираната система за описание и кодиране на стоките (наричана по-нататък „ХС“) от 14 юни 1983 г.; като има предвид, че е предвидено от 1 януари 1988 г. ХС да замени настоящата номенклатура по отношение на международната търговия;
като има предвид, че класирането на въпросните стоки трябва да бъде прието и да се базира на използването на ХС,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 2288/83 се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 декември 1987 година.